ቆይታ ከጠቅላይ ሚንስትሩ ጽ/ቤት ኃላፊ አቶ ፍጹም አረጋ ጋር
የኢትዮጵያው ጠቅላይ ሚንስትር አብይ አሕመድ እና የኤርትራው ፕሬዝዳንት ኢሳያስ አፈወርቂ በሁለቱ አገሮች መሃከል የተካሄደውንና ደም ያፋሰሰውን ጦርነት ተከትሎ ለተፈጠረው አስርታት የዘለቀ ሰላም አልባ ጊዜ ማብቂያ ለማበጀት ላበረከቱት አስተዋጾ የተባበሩት አረብ ኤሜሬትን ከፍተኛ ሽልማት ተቀበሉ።በሌላ በኩል የምጽዋ ወደብ ለኢትዮጵያ ወጪና ገቢ ንግድ ዝግጁ መሆኑ በዛሬው ዕለት ይፋ ተደርጓል።ጠቅላይ ሚንስትር አብይ አሕመድ ባለፈው ሳምንት መገባደጂያ በሀገሪቱ ያሉ የተቃዋሚ ድርጅቶች መሪዎችን ወደ ጽ/ቤታቸው ጋብዘው በልዩ-ልዩ ወቅታዊ ርዕሰ-ጉዳዮች ዙሪያ አወያይተዋል። የዜና ዘገባዎቹን መነሻ በማድረግ የጠቅላይ ሚንስትሩን ጽ/ቤት ኃላፊ አቶ ፍጹም አረጋን አወያይተናል። 